A határozati javaslat elfogadásához
a Mötv. 88. § (2) bek.-e alapján minősített többség szükséges,
nyilvános ülésen tárgyalható!


72. számú előterjesztés

Alsónyék Község Önkormányzat Képviselő-testületének 2024. december 12-én 
8.00 órakor megtartandó rendkívüli ülésére

Cikói Hulladékgazdálkodási Társulás társulási megállapodás módosításának jóváhagyása

	
Előterjesztő: Berta Levente László polgármester

Készítette: Takaróné dr. Mihó Beatrix mb.hatósági irodavezető

Törvényességi ellenőrzést végezte: Dr. Firle-Paksi Anna aljegyző

Tárgyalja:
Gazdasági és Szociális Bizottság 2024.12.12.

Tisztelt Képviselő-testület!


Az Önkormányzati Társulás a Sió-völgyi Nagytérség Települési Szilárdhulladékai Kezelésének Korszerű Megoldására (társulás rövidített neve: Cikói Hulladékgazdálkodási Társulás; a továbbiakban: Társulás) jelenleg hatályos társulási megállapodásának XIV.7. pontja értelmében a társulási megállapodást a helyi önkormányzati általános választásokat követő 6 hónapon belül a tagok felülvizsgálják.
Szekszárd Megyei Jogú Város Polgármesteri Hivatala (a továbbiakban: Hivatal), a Társulás munkaszervezeti feladatait ellátva a társulási megállapodás felülvizsgálatát elvégezte, és a Társulási Tanács 2024. november 20. napi ülésére a módosításra vonatkozó javaslatot beterjesztette.
A Társulás Társulási Tanácsa a 16/2024. (XI.20.) számú határozatával jóváhagyta a Társulás társulási megállapodása módosításának kezdeményezését, és felhívta a Társulás tagönkormányzatait a társulási megállapodás módosításának elfogadására.

A Társulás jelenleg hatályos társulási megállapodásának XII.1. pontja értelmében „A társulási megállapodás módosítása kezdeményezésének társulási tanács által történt elfogadása esetén a tagönkormányzatok képviselő-testületei 30 napon belül kötelesek döntést hozni a módosítás elfogadásáról vagy el nem fogadásáról, és az erről szóló határozatokat 7 napon belül visszaküldeni a munkaszervezeti feladatokat ellátó polgármesteri hivatal részére. "

A Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján „A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás módosításához. "

A módosításokkal jelölt társulási megállapodás, az előterjesztés mellékletét képezi.

Fentiekre tekintettel kérjük a Tisztelt Képviselő-testületet, hogy az alábbi határozati javaslat elfogadásával a társulási megállapodás módosítását hagyja jóvá.


H a t á r o z a t i  j a v a s l a t

Cikói Hulladékgazdálkodási Társulás társulási megállapodás módosításának jóváhagyására

Alsónyék Község Önkormányzatának Képviselő-testülete 
a) Magyarország helyi önkormányzatairól szóló 2011. évi CLXXXIX. törvény 88. § (2) bekezdésében kapott hatáskörében eljárva a Cikói Hulladékgazdálkodási Társulás társulási megállapodás módosítását a határozat melléklete szerinti tartalommal jóváhagyja;
b)  és egyúttal felhatalmazza a polgármestert a megállapodás aláírására.

Határidő: 2024. december 20.
Felelős: Dr. Firle-Paksi Anna aljegyző
	   (a határozat megküldéséért)
	   Molnár István János polgármester
	   (a megállapodás aláírásáért)

Határozatról értesül: SZMJV Polgármesteri Hivatala
irattár

